Skiens Kunstforening

Skiens Kunstforening er en norsk kunstforening som ble opprettet i 1910. Siden 1973 har kunstforeningen hatt utstillingslokale i foajéen i Ibsenhuset i Skien.

Siden 1968 har Skiens Kunstforening arrangert den årlige Telemarksutstillingen, som er en juryert utstilling med fri innsendelsesrett for kunstnere som har tilknytning til Telemark. Utstillingen vises i kunstforeningene i Kragerø, Seljord og Tinn i tillegg til i Skien.

Skiens Kunstforening er også en av stifterne av Sørlandsutstillingen.

Eksterne lenker
 Skiens Kunstforening

Kultur i Skien
Norske kunstforeninger
Etableringer i 1910